**TAARIFA KWA UMMA**

**TANZANIA YAJIUNGA NA NYENZO YA *TMCLASS***

16 Aprili, 2024-Dar es Salaam

Wakala wa Usajili wa Biashara na Leseni (BRELA) inapenda kuutaarifu umma na wadau wa Miliki Ubunifu, hususan Alama za Biashara na Huduma kuwa kuanzia tarehe 11 Machi, 2024 BRELA imejiunga na Mfumo wa *TMclass*.

*TMclass* ni mfumo wa kimtandao uliotengenezwa na Ofisi ya Miliki Ubunifu ya Umoja wa Ulaya (European Union Intellectual Property Office- EUIPO), lengo likiwa ni kuzisaidia na kurahisisha uwasilishaji wa maombi ya Alama za Biashara na Huduma kwa nchi za Jumuiya ya Ulaya na nchi nyingine zinazotumia mfumo huu.

Mfumo huu wa *TMclass* unawawezesha waombaji kuwasilisha maombi yao BRELA yakiwa na usahihi wa daraja husika pamoja na aina ya bidhaa au huduma. Kimsingi mfumo huu utaondoa uwasilishaji wa maombi ya Alama za Biashara na Huduma wenye makosa ya daraja kwa mujibu wa Orodha ya Kimatifa ya Nice ya Bidhaa na Huduma (Nice International Classification of Goods and Services).

*TMclass* mpaka sasa ina jumla ya nchi wanachama na Taasisi za kimataifa na kikanda 92 ikiwa ni pamoja na Shirika la Miliki Ubunifu Duniani (WIPO), Ofisi ya Miliki Ubunifu ya Umoja wa Ulaya (EUIPO), Shirika la Miliki Ubunifu Kanda ya Afrika (ARIPO) na Shirika la Miliki Ubunifu Afrika (OAPI).

Kuingizwa kwa BRELA katika *TMclass* ni matokeo thabiti ya miradi inayofadhiliwa na Umoja wa Ulaya ijulikanayo kama Intellectual property Rights Action for Africa (AFrIPI) ambayo inatekelezwa na Ofisi ya Miliki Ubunifu ya Umoja wa Ulaya (EUIPO).

Mfumo huu unapatikana kwenye tovuti ya BRELA [www.brela.go.tz](http://www.brela.go.tz) kupitia kiungo [www.euipn.org](http://www.euipn.org/), <http://euipo.europa.eu/ec2> na <https://internationalipcooperation.eu/en/afripi>. Kwa maelezo zaidi na au ufafanuzi wasiliana nasi kwa simu +255(0)222212800 au kwa barua pepe [info@brela.go.tz](mailto:info@brela.go.tz)

Imetolewa na;

**Kitengo cha Uhusiano**